***«HBW and BirdLife International Illustrated Checklist of the Birds of the World»*** (ICBW) er et engelskspråklig oppslagsverk i ornitologi over to bind, publisert av Lynx Edicions i samarbeid med BirdLife International. Oppslagsverket er av FN valgt som offisiell standard

Innhold
-------

Oppslagsverket beskriver i detalj mer enn 10 000 arter med fugler og bygger på bokserien «Handbook of the Birds of the World», som opprinnelig består av 16 bind, utgitt i tidsrommet 1992–2011, samt ett tilleggsbind med oppdateringer og globale indekser som ble utgitt i 2013.

### Bindene

**Første bind** ble publisert i juli 2014 og omhandler alle verdens fugler, unntatt den svært tallrike gruppen med spurvefugler (Passeriformes). Det beskriver 35 ordner, 105 familier, 988 slekter og 4 372 eksisterende arter av fugler, samt flere titalls utdødde arter. Bindet inneholder dessuten 357 plansjer, 8 290 illustrasjoner av fugler, 4 428 utbredelseskart, 34 helsides referansekart og 2 126 bibliografiske referanser.

* del Hoyo, Josep and Collar, Nigel J. (eds.). *Illustrated Checklist of the Birds of the World, vol 1: Non-passerines*, p. 904. Lynx Edicions and BirdLife International, July 2014. ISBN 978-84-96553-94-1

**Andre bind** ble publisert i desember 2016 og omhandler spurvefuglene (Passeriformes). Dette inkluderer 138 familier, 1 358 slekter og 6 592 eksisterende arter av fugler, samt 57 utdødde arter. Bindet er på 1 013 sider og omhandler dessuten 446 plansjer, 12 629 illustrasjoner (inkludert 642 nye og 1 208 forbredrede illustrasjoner), samt 6 649 utbredelseskart.

* del Hoyo, Josep and Collar, Nigel J. (eds.). *Illustrated Checklist of the Birds of the World, vol. 2: Passerines*, p. 1013. Lynx Edicions and BirdLife International, December 2016. ISBN 978-84-96553-98-9

Betydning
---------

Den europeiske union (EU) har valgt Volum 1 - *Non-passerines* som offisiell standard for taksonomi og nomenklatur, for de arter dette referanseverket omhandler. HBW og BirdLife Internationals taksonomi er også adoptert av FNs Convention on the Conservation of Migratory Species of Wild Animals (Bonnkonvensjonen), og det er valgt som standard referanseverk i taksonomi og nomenklatur for vannfugler av AEWA.

I oktober 2017 (COP 12) ble Volum 2 - *Passerines* valgt som offisiell standard for taksonomi og nomenklatur av FNs Convention on the Conservation of Migratory Species of Wild Animals (Bonnkonvensjonen), for de arter dette referanseverket omhandler.

Se også
-------

* *The Clements Checklist of Birds of the World*

Referanser
----------

1. ↑  *CMS COP 11 (November 2014).*Wild Birds: Bird species of the European Union - List of birds of the European Union – August 2015*. European Commission.*
2. ↑  UNEP/CMS/Resolution 11.19 (November 2014). *THE TAXONOMY AND NOMENCLATURE OF BIRDS LISTED ON THE CMS APPENDICES.* Conference of the Parties at its 11th Meeting (Quito, 4-9 November 2014). Convention on Migratory Species.
3. ↑  IISD (17 November 2015). AEWA MOP6 DR1 Rev.1 Arkivert 13. oktober 2016 hos Wayback Machine.. African-Eurasian Migratory Waterbirds (AEWA). Earth Negotiations Bulletin (ENB), **18**:66.
4. ↑  UNEP/CMS/Resolution 12.27 (October 2017).*Taxonomy and Nomenclature. UNEP/CMS/Resolution 12.27*. Conference of the Parties at its 12th Meeting (Manila, October 2017). Convention on Migratory Species.

Eksterne lenker
---------------

* (en) Lynx Edicions
* (en) BirdLife International Arkivert 14. oktober 2013 hos Wayback Machine.
* (en) HBW Alive, en internettversjon av ICBW, HBW og IBC (fullversjonen er en betalingstjeneste)